**ΕΝΟΤΗΤΑ**

**ΟΙΚΟΓΕΝΕΙΑ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |
| --- |
| **Επίπεδο:** Προδημοτική**Ενότητα:** Oικογένεια**Διάρκεια:** 2 ώρες |
| **Επιδιώξεις-Σκεπτικό-Σκοπός:** Δείκτες επιτυχίας:* Να κατανοούν το βασικό λεξιλόγιο που έχουν διδαχθεί.
* Να απαντούν µονολεκτικά ή µε µικρές φράσεις σε απλές ερωτήσεις για γνωστά θέµατα.
* Να εντοπίζουν και να ανταποκρίνονται σε νέους ήχους, ρίμες και ρυθμούς της νέας γλώσσας.

Δείκτες επάρκειας: * Προβολή διαφόρων ακουσμάτων
* Η μαμά, ο μπαμπάς, ο αδελφός, η αδελφή, ο παππούς, η γιαγιά, η οικογένεια

Επαναφερόμενη γλώσσα* [Ποιος είναι;], Είναι..
 |
| **Εισαγωγή (10 λεπτά):**Επαναφορά των ρουτινών της τάξης:- Χαιρετισμοί (Καλησπέρα/Καλημέρα), Τι κάνετε;**Τραγούδι:***«Ήρθα πάλι στο σχολείο».*- Τι μέρα είναι σήμερα; - Παρουσιολόγιο με κάρτες | **Διδακτικά μέσα και υλικά:****Οργάνωση τάξης-παιδιών:**-Παρουσιολόγιο-Εποπτικό υλικό εισαγωγής του μαθήματοςΚάθονται κυκλικά στην ολομέλεια.***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** | **Αξιολόγηση (Συντρέχουσα & Τελική)** | **Γλώσσα** Ε[[1]](#footnote-1) |
| **Εισαγωγή (10 λεπτά):** Η/Ο εκπαιδευτικός δείχνει στα παιδιά την εικόνα μιας οικογένειας μπροστά στο τραπέζι και τα ρωτάει τι βλέπουν. Τα παιδιά αναμένεται να χρησιμοποιήσουν στις απαντήσεις τους αγγλικές και ελληνικές λέξεις. Η/Ο εκπαιδευτικός, αφού ακούσει τις απόψεις των παιδιών, στη συνέχεια θα τα οδηγήσει στο συμπέρασμα πως η εικόνα απεικονίζει μια «*οικογένεια».* | * Εικόνα με μια οικογένεια

<http://taniamanesi-kourou.blogspot.com/2012/09/blog-post_3710.html> Οι μαθητές κάθονται κυκλικά και εργάζονται στην ολομέλεια. |  | Ε/Α |
| **Δραστηριότητα 1 (15 λεπτά):** Η/Ο εκπαιδευτικός παρουσιάζει καρτέλες με τα διάφορα μέλη της οικογένειας και με τη βοήθεια των παιδιών τις ονομάζει, καλώντας τα να τις επαναλάβουν. Στη συνέχεια, η/ο εκπαιδευτικός θα υποδεικνύει μια εικόνα και τα παιδιά θα πρέπει να κάνουν την αντίστοιχη κίνηση, με βάση το τι έχει ήδη αποφασιστεί στην ολομέλεια.Προτείνονται οι ακόλουθες κινήσεις:Ο μπαμπάς: μεγάλη αγκαλιάΗ μαμά: μικρότερη αγκαλιάΟ αδελφός/αδελφή: πιο μικρή αγκαλιάΗ γιαγιά: σχηματίζουν καρδιάΟ παππούς: ‘thumbs up’  | * Καρτέλες με τα μέλη της οικογένειας που θα διδαχθούν σε αυτό το μάθημα.

Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές γνωρίζουν το νέο λεξιλόγιο και αν είναι σε θέση να το προφέρουν σωστά. | Ε |
| **Δραστηριότητα 2 (20 λεπτά):** Η/Ο εκπαιδευτικός βάζει/ προβάλλει ένα τραγούδι/βίντεο για την οικογένεια. Τα παιδιά αρχικά το ακούνε/βλέπουν μια φορά και στην συνέχεια καλούνται να κάνουν την κίνηση που έμαθαν για κάθε μέλος της οικογένειας, κάθε φορά που ακούνε την ανάλογη λέξη. Τα παιδιά μπορούν να κινούνται ρυθμικά στον χώρο, καθώς ακούνε το τραγούδι. Η/Ο εκπαιδευτικός ενθαρρύνει τα παιδιά να τραγουδούν κατά τη διάρκεια της δραστηριότητας. | * Τραγούδι για την οικογένεια <https://www.youtube.com/watch?v=Llq87LDi9f0>

Οι μαθητές κάθονται κυκλικά και εργάζονται στην ολομέλεια. |  | Ε |
| **Δραστηριότητα 3 (15 λεπτά):** Η/Ο εκπαιδευτικός αναφέρει στα παιδιά πως θα παίξουν το παιχνίδι: «Περπατώντας στο δάσος». Τα παιδιά παίρνουν έναν φάκελο με καρτέλες που απεικονίζουν τα μέλη της οικογένειας. Η/Ο εκπαιδευτικός τραγουδά με ρυθμό: «περπατώ, περπατώ, περπατώ» και ξεκινά να κινείται στον χώρο ενθαρρύνοντας τα παιδιά να την/τον μιμηθούν. Στη συνέχεια, η/ο εκπαιδευτικός φωνάζει μια λέξη από το νέο λεξιλόγιο. Τα παιδιά πρέπει να ψάξουν, μέσα στο φάκελο, για να βρουν την καρτέλα που απεικονίζει το μέλος της οικογένειας και να την σηκώσουν ψηλά.  | * Φάκελοι που περιέχουν καρτέλες με τα μέλη της οικογένειας

Οι μαθητές είναι χωρισμένοι σε ζευγάρια και κινούνται στον χώρο. |  Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο  | Ε |
| **Δραστηριότητα 4 (10 λεπτά):**Η/Ο εκπαιδευτικός τοποθετεί τις καρτέλες με τα μέλη της οικογένειας σε διάφορα μέρη της αίθουσας. Οι μαθητές κινούνται ελεύθερα στον χώρο, στο ρυθμό του τραγουδιού που έμαθαν. Ο/Η εκπαιδευτικός κάθε φορά σταματάει τη μουσική και δείχνει την κίνηση που αντιστοιχεί σε κάθε μέλος της οικογένειας. Ο κάθε μαθητής θα πρέπει να εντοπίζει και να υποδεικνύει την σωστή καρτέλα. Ο μαθητής που εντοπίζει πρώτος την ανάλογη καρτέλα κερδίζει. Στη συνέχεια, η/ο εκπαιδευτικός ρωτάει όλα τα παιδιά «ποιος είναι;» και τα παιδιά απαντούν «ο … /η …» επαναλαμβάνοντας τη λέξη. Στον επόμενο γύρο ο/η νικητής/τρια θα υποδείξει μια κίνηση στα υπόλοιπα παιδιά, τα οποία θα κληθούν να αναγνωρίσουν σε ποιο μέλος της οικογένειας αντιστοιχεί.  | * Κάρτες με την οικογένεια

Οι μαθητές κινούνται στον χώρο. | Η/Ο εκπαιδευτικός ελέγχει εάν οι μαθητές μπορούν να ονομάζουν τα μέλη της οικογένειας. | Ε |
| **Δραστηριότητα 5 (10 λεπτά):**Η/Ο εκπαιδευτικός επαναφέρει τα παιδιά στην ολομέλεια και τους αναφέρει πως θα παίξουν «τηλέφωνο». Επιλέγει ένα παιδί το οποίο θα πρέπει να ψιθυρίσει μια λέξη από το νέο λεξιλόγιο στο διπλανό του. Ο τελευταίος μαθητής, αντί να φωνάξει τη λέξη, πρέπει να επιλέξει την ανάλογη καρτέλα. | * Καρτέλες με μέλη της οικογένειας

Οι μαθητές κάθονται κυκλικά και εργάζονται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο |  |
| **Δραστηριότητα 6 (20 λεπτά):** Η/Ο εκπαιδευτικός λέει στα παιδιά ότι θα ζωγραφίσουν την οικογένειά τους. Ο/Η εκπαιδευτικός περνάει ανάμεσα στους μαθητές και ρωτάει τον καθένα ξεχωριστά τι αντιπροσωπεύει η κάθε φιγούρα στη ζωγραφιά του, χρησιμοποιώντας την ερώτηση «ποιος είναι» και σημειώνει από κάτω την ανάλογη λέξη. (Οι ζωγραφιές θα πρέπει να παραμείνουν στο σχολείο για να χρησιμοποιηθούν στο επόμενο μάθημα στην περίπτωση που ένα παιδί δεν φέρει φωτογραφία της οικογένειάς του.) | -χαρτονάκια-νερομπογιέςΟι μαθητές εργάζονται ατομικά. | Η/ Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το νέο λεξιλόγιο σωστά και να απαντούν στην ερώτηση ποιος είναι. | Ε |
| **Ολοκλήρωση –Αναστοχασμός-Κλείσιμο (10 λεπτά):** Τα παιδιά παρουσιάζουν τη ζωγραφιά τους στην ολομέλεια χρησιμοποιώντας το νέο λεξιλόγιο. Στο τέλος, λένε το τραγούδι για τη ρουτίνα κλεισίματος του μαθήματος.\*Η/ Ο εκπαιδευτικός ζητάει από τους γονείς να φέρουν μια φωτογραφία με την οικογένεια τους στο επόμενο μάθημα. | * Έτοιμες ζωγραφιές των παιδιών

Οι μαθητές είναι σε κύκλο και εργάζονται στην ολομέλεια. | Η/ Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το νέο λεξιλόγιο σωστά. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)